
1. [bookmark: _Toc95990703]VISPĀRĪGIE NOTEIKUMI
1.1. Iepirkuma „Loču kuģu monitoringa sistēmas izstrāde, uzstādīšana un uzturēšana” (identifikācijas Nr. LVRFLOTE 2026/3, turpmāk arī – iepirkums) nolikumā (turpmāk arī – Nolikums) lietotie saīsinājumi:
1.1.1. Apakšuzņēmējs — pretendenta nolīgta persona vai savukārt tās nolīgta persona, kura veic būvdarbus vai sniedz pakalpojumus iepirkuma līguma izpildei
1.1.2. Pasūtītājs – sabiedrība ar ierobežotu atbildību “LVR Flote” (turpmāk arī - LVR Flote);
1.1.3. Komisija – ar Pasūtītāja rīkojumu izveidota komisija iepirkuma organizēšanai;
1.1.4. Izpildītājs – fiziskā vai juridiskā persona, pasūtītājs, sabiedrisko pakalpojumu sniedzējs vai šādu personu apvienība jebkurā to kombinācijā, kas attiecīgi piedāvā piegādāt preces vai sniegt pakalpojumus;
1.1.5. Persona, uz kuras iespējām pretendents balstās – fiziska vai juridiska persona, kuras profesionālās, tehniskās, personāla, pieredzes vai citas spējas pretendents izmanto, lai apliecinātu atbilstību iepirkuma dokumentos noteiktajām kvalifikācijas prasībām, un attiecībā uz kuru pretendents pierāda, ka tā resursi būs faktiski pieejami iepirkuma līguma izpildei.
1.1.6. Pretendents – Izpildītājs, kurš ir reģistrēts Elektronisko iepirkumu sistēmā (turpmāk – EIS) un iesniedzis piedāvājumu EIS e-konkursu apakšsistēmā. Informācija par reģistrēšanos EIS ir pieejama Ministru kabineta noteikumos[footnoteRef:1], kā arī EIS tīmekļvietnē[footnoteRef:2]; [1:  Ministru kabineta  20.12.2022. noteikumi Nr.816 “Publisko elektronisko iepirkumu noteikumi”.]  [2:  Vietne: https://www.eis.gov.lv/EIS/Publications/PublicationView.aspx?PublicationId=4&systemCode=CORE.] 

1.1.7. SPSIL - Sabiedrisko pakalpojumu sniedzēju iepirkumu likums.
1.2. Iepirkuma procedūras veids ir iepirkuma procedūra, kurā visi ieinteresētie Izpildītāji ir tiesīgi iesniegt piedāvājumus:
	Iepirkuma nosaukums:
	Loču kuģu monitoringa sistēmas izstrāde, uzstādīšana un uzturēšana

	Iepirkuma identifikācijas numurs:
	LVRFLOTE 2026/3

	[bookmark: _Hlk161745991]Iepirkuma nomenklatūras galvenais (CPV) kods:
	72200000-7, Programmatūras izstrādes un konsultāciju pakalpojumi, Software programming and consultancy services

	Iepirkuma nomenklatūras papildus (CPV) kods:
	38424000-3, Mērierīces un kontroles ierīces, Measuring and control equipment

	Līguma veids:
	Pakalpojumi

	Iepirkuma dokumentu pieejamība:
	Tieša un brīva elektroniskā pieeja EIS

	Piedāvājumu iesniegšana:
	Pasūtītāja profilā EIS e-konkursu apakšsistēmā[footnoteRef:3] attiecīgā iepirkuma sadaļā norādītajā piedāvājumu iesniegšanas termiņā pēc Latvijas laika [3:  https://www.eis.gov.lv/EKEIS/Supplier/Organizer/21422 ] 


	Iepirkums saistīts ar projektu un/vai programmu, ko finansē ES fondi vai citi ārvalstu finanšu resursi:
	Projekts Loču kuģu inovācijas zemu emisiju darbībai un tehnoloģijām (“Pilot boat Innovations for Low-emission Operation and TECHnology”), projekta Nr. CB1000592, ko līdzfinansē Interreg Centrālā Baltijas jūras reģiona programma 2021–2027 (turpmāk – Projekts PILOTech). Projekts tiek īstenots minētās programmas 5.mērķa ietvaros - samazināts CO2 emisiju daudzums.
CO₂ emisiju samazināšanas sistēma loču kuģiem ir integrēta automatizācijas un uzraudzības vadības sistēma (IAMCS), kuru projekta PILOTech ietvaros paredzēts iepirkt un ieviest uz atsevišķiem SIA "LVR Flote" loču kuģiem.

	Iepirkuma procedūra:
	Saskaņā ar sabiedrisko pakalpojumu sniedzēja – LVR Flote iekšējo normatīvo aktu „Iepirkumu un līgumu noteikumi” (apstiprināti ar SIA “LVR Flote” valdes 2024.gada 20.februāra lēmumu Nr.1-5/3) noteikto kārtību un Iepirkumu uzraudzības biroja iepirkumu vadlīnijas Sabiedrisko pakalpojumu sniedzējiem (precizētas 09.06.2026.).


1.3. Nolikums nosaka kārtību, kādā tiek atlasīti pretendenti, pārbaudīta pretendentu piedāvājumu atbilstība un izvērtēti pretendentu piedāvājumi, kā arī kārtību pretendentu noteikšanai, kuriem iepirkuma rezultātā tiks piešķirtas tiesības slēgt Iepirkuma līgumu (turpmāk arī – līgums).
1.4. Pretendenta iesniegtā personas datu informācija tiks apstrādāta atbilstoši Eiropas Parlamenta un Padomes Regulas (ES) 2016/679 prasībām tikai un vienīgi konkrētā iepirkuma pretendentu kvalifikācijas atbilstības izvērtēšanai atlases laikā. Iepirkuma dokumentācija, tai skaitā personas datu informācija, tiks uzglabāta atbilstoši Sabiedrisko pakalpojumu sniedzēju iepirkumu likuma (SPSIL) 46.panta prasībām.
1.5. Dalība iepirkumā ir pretendenta brīvas gribas izpausme un, iesniedzot savu piedāvājumu, pretendents apliecina, ka pilnībā pieņem sev par saistošiem un apņemas pildīt šajā nolikumā ietvertos noteikumus un nosacījumus. Pasūtītājs neuzņemas atbildību par pretendenta izdevumiem, kas saistīti ar piedāvājuma sagatavošanu un iesniegšanu.
1.6. Iesniegtā piedāvājuma derīguma termiņš pretendentam ir saistošs līdz īsākajam no šādiem termiņiem:
1.6.1. 60 (sešdesmit) dienas no piedāvājumu iesniegšanas termiņa beigām;
1.6.2. līdz iepirkuma līguma noslēgšanas dienai, ja pretendentam piešķirtas iepirkuma līguma slēgšanas tiesības.
1.7. Pretendents līdz piedāvājumu iesniegšanas termiņa beigām ir tiesīgs atsaukt savu piedāvājumu vai iesniegt piedāvājuma grozījumus. Piedāvājuma atsaukuma vai grozījumu dokumenti sagatavojami, noformējami un iesniedzami atbilstoši nolikumā noteiktajai piedāvājuma dokumentu sagatavošanas kārtībai. Piedāvājuma atsaukums izslēdz pretendentu no tālākas dalības iepirkuma procedūrā.
1.8. Informācija par Pasūtītāju:
	Nosaukums: 
	Sabiedrība ar ierobežotu atbildību “LVR Flote” 

	Juridiskā adrese: 
	Kundziņsalas 3.līnija 36, Rīga, LV-1005

	PVN Reģ. Nr.: 
	LV40103321893

	E-pasta adrese: 
	info@lvrflote.lv

	Tālrunis:
	+371 66932616

	Mājaslapas adrese: 
	https://lvrflote.lv 

	Pasūtītāja profils EIS:
	https://www.eis.gov.lv/EKEIS/Supplier/Organizer/21422 

	Darba laiks:
	Pirmdiena - ceturtdiena no plkst. 8:30 līdz 17:30 
Piektdiena no plkst. 8:30 līdz 15:00


1.9. Kontaktpersonas iepirkumā:
	Amats:
	Kuģu grupas vadītājs
	Iepirkumu projektu vadītāja

	Vārds Uzvārds:
	Arno Lāts
	Gunita Roga

	Tālrunis:
	[bookmark: _Hlk161741499]+371 29461132
	+371 29181899

	E-pasta adrese:
	Arno.Lats@lvrflote.lv
	iepirkumi@lvrflote.lv 

	
	tehniska rakstura jautājumos par iepirkuma priekšmetu
	iepirkuma organizatoriskos jautājumos


1.10. Pretendentam pirms piedāvājuma iesniegšanas ir iespēja iepazīties ar kuģiem dabā, 2 (divas) darba dienas iepriekš saskaņojot apmeklējumu ar Pasūtītāja pārstāvi: Kuģu grupas vadītāju Arno Lātu tālr.+371 29461132, Arno.Lats@lvrflote.lv. Kuģu apskate nav obligāta, bet vēlama. Pretendentam kuģu apskates laikā jānovērtē objekts tā, lai Pretendenta piedāvājumā būtu ietvertas visas potenciāli iespējamās izmaksas, lai izpildītu līgumu (sniegtu pakalpojumu) atbilstoši iepirkuma dokumentācijai un ievērojot normatīvo aktu prasības.
2. [bookmark: _Hlk97211965]INFORMĀCIJA PAR IEPIRKUMA PRIEKŠMETU
2. 
2.1. Iepirkuma priekšmets: Loču kuģu monitoringa sistēmas izstrāde, uzstādīšana un uzturēšana, saskaņā ar tehnisko specifikāciju (2. pielikums) un iepirkuma līguma noteikumiem (6. pielikums), turpmāk arī – Pakalpojums.
2.2. Iepirkuma mērķis ir ieviest loču kuģu monitoringa sistēmu, lai sasniegtu projektā PILOTech LVR Flote mērķus.
2.3. Iepirkuma izpildē ietilpst arī nepieciešamās aparatūras un programmatūras piegāde, integrācija ar esošajām kuģu sistēmām vai citiem datu avotiem, kā arī sistēmas nodošana ekspluatācijā atbilstoši tehniskajā specifikācijā noteiktajām prasībām.
2.4. Iepirkums netiek dalīts daļās. Piedāvājums sagatavojams un iesniedzams, ņemot vērā plānoto maksimālo iepirkuma apjomu. 
2.5. Līguma nepārsniedzamā līgumcena: 120 000 EUR bez PVN.
2.6. [bookmark: _Hlk130940187]Iepirkuma līguma darbības termiņš: 30 (trīsdesmit) mēneši, bet ne vēlāk kā līdz 30.04.2029., iekļaujot uzturēšanu. 
Pakalpojumam pieņemšanas termiņš: līdz 30.10.2028.
Informācijai: laika posmā no 30.10.2028. līdz 30.04.2029. Ir plānots veikt projekta PILOTech rezultātu apkopošanu.
Garantijas periods Pakalpojumam jānodrošina vismaz 1 (vienu) gadu pēc Pakalpojuma pieņemšanas-nodošanas akta abpusējas parakstīšanas dienas, ja vien ražotājs nav noteicis garāku garantijas termiņu vai Puses nav vienojušās citādi.  
2.7. Citi būtiski noteikumi:
2.7.1. Līguma izpildes vieta: Rīgas brīvostas teritorija https://rop.lv/lv/karte, Meldru iela 5a, Rīga, Latvija, LV-1015.
2.7.2. Līguma izpildei noteiktie nodrošinājumi bankas garantijas vai apdrošināšanas polises veidā:
2.7.2.1. Līguma izpildei nepieciešama līguma izpildes garantija - 20% no visu darbu kopējās līgumcenas. Tā iesniedzama 10 dienu laikā pēc līguma abpusējas parakstīšanas. Nodrošinājumam jābūt spēkā visā līguma darbības laikā un 30 dienas pēc līguma saistību pilnīgas izpildes. Garantijai tiek piemēroti Starptautiskās Tirdzniecības palātas izdotie Vienotie noteikumi par pieprasījuma garantijām” Nr.758 (“The ICC Uniform Rules for Demand Guaranties”, ICC Publication, No.758) jeb URDG 758.
2.7.3. Norēķinu kārtība: apmaksa pa periodiem, saskaņā ar līguma nosacījumiem.
2.8. Pretendentam nav atļauts iesniegt piedāvājuma variantus. Jebkurš piegādātājs kā pretendents var iesniegt tikai 1 (vienu) piedāvājumu 1 (vienā) variantā. Pretendents, kas iesniedzis piedāvājumu vairākos variantos, tiek izslēgts no tālākas dalības iepirkumā.
2.9. Pretendentam jānodrošina, ka līguma izpildē netiks iesaistītas personas, kā arī netiks izmantotas vai piegādātas preces, materiāli, rezerves daļas, iekārtas vai to komponentes, kuru piegāde, iegāde, imports, nodošana vai izmantošana ir aizliegta vai ierobežota saskaņā ar piemērojamajiem Eiropas Savienības un Latvijas Republikas normatīvajiem aktiem par starptautisko un nacionālo sankciju ievērošanu.
3. [bookmark: _Toc81582969][bookmark: _Toc95990707]IEPIRKUMA DOKUMENTU PIEEJAMĪBA UN INFORMĀCIJAS APMAIŅA
3.1. Uzaicinājumu piedalīties iepirkumā publicē Valsts digitālās attīstības aģentūras uzturētajā EIS www.eis.gov.lv  un Iepirkumu uzraudzības biroja tīmekļvietnē[footnoteRef:4]. [4:  Vietne: https://info.iub.gov.lv/lv/meklet] 

3.2. Informācijas apmaiņa par Nolikumā iekļautajām prasībām notiek elektroniski EIS e-konkursu apakšsistēmā šī iepirkuma sadaļā. Ja objektīvu tehnisku iemeslu dēļ saziņa EIS nav iespējama, informācijas pieprasījumu var nosūtīt uz nolikumā norādīto pasūtītāja e-pasta adresi: Iepirkumi@lvrflote.lv. Saziņas dokumentā ietver iepirkuma procedūras nosaukumu un identifikācijas numuru. Nolikuma 1.9.punktā norādītās pasūtītāja kontaktpersonas sniedz vienīgi ar iepirkumu saistītu tehnisku un organizatorisku informāciju.
3.3. Ja piegādātājs ir laikus pieprasījis informāciju par Nolikumā iekļautajām prasībām, pasūtītājs to sniedz 5 (piecu) darbdienu laikā, bet ne vēlāk kā 5 (piecas) dienas pirms piedāvājumu iesniegšanas termiņa beigām un publicē atbildes, norādot arī uzdoto jautājumu, EIS e-konkursu apakšsistēmā šī iepirkuma sadaļā. Informāciju pasūtītājs nosūta piegādātājam, kas uzdevis jautājumu, caur EIS e-konkursu apakšsistēmu vai elektroniski uz tā e-pasta adresi.
3.4. Nolikums, nolikuma grozījumi, precizējumi, skaidrojumi un atbildes uz ieinteresēto piegādātāju jautājumiem ir brīvi un tieši elektroniski pieejamas EIS e-konkursu apakšsistēmā šī iepirkuma sadaļā.
3.5. [bookmark: _Hlk139025447]Ieinteresētajam piegādātājam ir pienākums sekot līdzi publicētajai informācijai. Pasūtītājs nav atbildīgs par pretendenta nepilnīgi sagatavotu piedāvājumu, ja pretendents nav ņēmis vērā izmaiņas, sniegtās atbildes un precizējumus par Nolikumu, kas publicēti EIS e-konkursu apakšsistēmā šī iepirkuma sadaļā. Paziņojumu par iepirkuma procedūras nolikumu un nolikuma grozījumiem publicē arī Iepirkumu uzraudzības biroja tīmekļvietnē.
3.6. Iepirkuma dokumenti ir sagatavoti latviešu un angļu valodā. Ja starp latviešu un angļu valodas redakcijām rodas pretrunas vai neskaidrības, noteicošā ir latviešu valodas redakcija, izņemot Tehnisko specifikāciju, attiecībā uz kuru noteicošā ir angļu valodas redakcija.
4. PIEDĀVĀJUMS
4.1. [bookmark: _Toc129086226]PIEDĀVĀJUMA NOFORMĒJUMS
4.1.1. Piedāvājumu noformē latviešu valodā vai angļu valodā.
4.1.2. Piedāvājumu veido šādi dokumenti:
4.1.2.1. pieteikums dalībai iepirkumā (Nolikuma 1.pielikums);
4.1.2.2. finanšu piedāvājums (Nolikuma 3.pielikums);
4.1.2.3. tehniskais piedāvājums (brīvā formā);
4.1.2.4. pieredzes apraksts (Nolikuma 4.pielikums);
4.1.2.5. ja pretendents piedāvājumā norāda apakšuzņēmēju vai personu, uz kuras iespējām tas balstās, Pretendents iesniedz arī attiecīgā apakšuzņēmēja vai personas apliecinājumu par sadarbību iepirkuma līguma izpildē (Nolikuma 1.1. vai 1.2. pielikums) vai pretendenta un šīs personas vienošanos par sadarbību iepirkuma līguma izpildē;
4.1.2.6. Nolikuma 5.punktā un 6.punktā (ja attiecināms) norādītie iesniedzamie dokumenti;
4.1.2.7. Darbu izpildes grafiks (Nolikuma 6.pielikums).
4.1.3. Katra iesniedzamā dokumenta formāts var atšķirties, bet ir jāievēro šādi iespējamie veidi:
4.1.3.1. izmantojot EIS e-konkursu apakšsistēmas piedāvātos rīkus, aizpildot EIS e-konkursu apakšsistēmā šī iepirkuma sadaļā ievietotās formas;
4.1.3.2. dokumentu parakstīšanai var izmantot drošu elektronisko parakstu. Pretendents ir tiesīgs ar vienu drošu elektronisko parakstu parakstīt visus dokumentus kā vienu kopumu. Līdzvērtīgu parakstu nodrošina arī EIS;
4.1.3.3. elektroniski aizpildāmos dokumentus, sagatavojot ārpus EIS e-konkursu apakšsistēmas un augšupielādējot sistēmas attiecīgajās vietnēs aizpildītas PDF formas, t.sk. ar dokumenta veidnē integrētajiem failiem. Šādā gadījumā pretendents ir atbildīgs par aizpildāmo dokumenta veidņu atbilstību dokumentācijas prasībām un paraugiem, kā arī par dokumenta atvēršanas un nolasīšanas iespējām. EIS e-konkursu apakšsistēma nodrošina piedāvājuma pirmā līmeņa šifrēšanu. Ja piedāvājuma datu aizsardzībai izmantota piedāvājuma papildu šifrēšana, pretendentam ne vēlāk kā 15 (piecpadsmit) minūšu laikā pēc piedāvājumu atvēršanas uzsākšanas jāveic iesniegtā piedāvājuma atšifrēšana, ievadot sistēmā derīgu elektronisko atslēgu un paroli.
4.1.4. Sagatavojot piedāvājumu, Pretendents ievēro:
4.1.4.1. pieteikums, tehniskais un finanšu piedāvājums aizpildāms tikai elektroniski, elektroniska dokumenta formā, izmantojot vispārpieņemtu un atveramu datņu formātu (piemēram, .docx, .xlsx, .pdf, .edoc.);
4.1.4.2. dokumentus, uz kuriem paredzēts pretendenta paraksts, paraksta ar drošu elektronisko parakstu vai izmantojot EIS piedāvāto rīku (sistēmas parakstu).
4.1.4.3. pieteikumu un visu piedāvājumu paraksta pretendenta pārstāvis ar reģistrētām pārstāvības tiesībām vai tā pilnvarota persona. Ja parakstītājs ir pilnvarotā persona, jāpievieno pilnvara ar precīzi norādītu pilnvarojuma apjomu elektroniskā dokumenta oriģināla veidā vai skenēts papīra dokumenta oriģināls PDF formātā;
4.1.4.4. ja pretendents ir piegādātāju apvienība un sabiedrības līgumā nav atrunātas pārstāvības tiesības, piedāvājumu paraksta katra piegādātāju apvienībā iekļautā piegādātāja pārstāvis ar reģistrētām pārstāvības tiesībām;
4.1.4.5. citus dokumentus pretendents pēc saviem ieskatiem var iesniegt elektroniskā formā, parakstot ar drošu elektronisko parakstu vai izmantojot EIS piedāvāto rīku (sistēmas parakstu);
4.1.4.6. ja pieteikumu pretendenta vārdā ir parakstījusi persona, kurai nav pretendenta pārstāvības tiesību, un pēc Pasūtītāja pieprasījuma netiek iesniegta attiecīga pilnvara, piedāvājums tiek noraidīts. 
4.1.5. Ja pasūtītājam rodas šaubas par iesniegtā dokumenta autentiskumu vai atbilstību oriģinālam, pasūtītājs ir tiesīgs pieprasīt pretendentam noteiktā termiņā uzrādīt dokumenta oriģinālu vai iesniegt normatīvajiem aktiem atbilstoši apliecinātu dokumenta kopiju.
4.1.6. Ja piedāvājumam pievienoti trešo personu izsniegti dokumenti svešvalodā, kas nav angļu valoda, tiem pievieno tulkojumu latviešu valodā ar apliecinājumu par tulkojuma pareizību. Ja dokumenta apjoms pārsniedz 3 (trīs) lapas, pretendents var iesniegt kopsavilkuma tulkojumu latviešu valodā, ietverot dokumenta būtiskāko informāciju un norādot atsauces uz attiecīgajām dokumenta daļām. Tulkojuma pareizības apliecinājumu sagatavo atbilstoši spēkā esošo normatīvo aktu prasībām. Dokumentiem angļu valodā tulkojums nav nepieciešams, ja vien pasūtītājs nepieprasa papildus skaidrojumu.
4.1.7. Piedāvājumu sagatavo tā, lai nekādā veidā netiktu apdraudēta EIS e-konkursu apakšsistēmas darbība un nebūtu ierobežota piekļuve piedāvājumā ietvertajai informācijai, tostarp piedāvājums nedrīkst saturēt datorvīrusus un citas kaitīgas programmatūras vai to ģeneratorus vai, ja piedāvājums ir šifrēts, Pretendentam noteiktajā laikā, ne vēlāk kā 15 (piecpadsmit) minūšu laikā pēc piedāvājumu atvēršanas uzsākšanas jāveic iesniegtā piedāvājuma atšifrēšana (sistēmā jāievada derīga elektroniskā atslēga un parole).
4.1.8. [bookmark: _Toc129086227]Ja piedāvājums satur kādu no Nolikuma 4.1.7. punktā minētajiem riskiem, tas netiek izskatīts.
4.2. FINANŠU PIEDĀVĀJUMS
4.2.1. Finanšu piedāvājumu pretendents sagatavo un iesniedz atbilstoši EIS e-konkursu apakšsistēmā šī iepirkuma sadaļā publicētajai veidnei (Nolikuma 3. pielikums).  
4.2.2. Finanšu piedāvājumā jānorāda izmaksas/cenas EUR valūtā bez PVN. 
4.2.3. Piedāvājumā jābūt ietvertām visām izmaksām, kas saistītas ar līguma izpildi, tajā skaitā nepieciešamo materiālu, darbaspēka, transporta izmaksas, nodokļi, nodevas, atļaujas no trešajām personām, kā arī visi citi ar līguma izpildi saistītie izdevumi, izņemot PVN. Pretendents uzņemas risku, neprasot papildu samaksu no pasūtītāja, ja līguma izpildes laikā tiek atklātas aritmētiskās kļūdas piedāvājumā vai tiks konstatēts, ka pretendents nav piedāvājis cenu par visu iepirkuma priekšmeta apjomu saskaņā ar pasūtītāja tehnisko specifikāciju vai nav ievērojis citus ar līguma izpildi saistītos noteikumus un nosacījumus. Šādas izmaksas pasūtītājs nesegs. 
4.2.4. Piedāvājumā norādītās pakalpojuma izmaksas var tikt grozītas tikai gadījumos, kas ir tieši paredzēti līgumā. 
4.2.5. Pasūtītājs var pieprasīt pretendentam iesniegt detalizētāku piedāvājuma izmaksu/cenas veidošanās mehānismu. 
4.2.6. Piedāvājumā norādītās summas ir jāaprēķina un jānorāda ar precizitāti 2 (divas) zīmes aiz komata. 
4.2.7. Pretendenti, kuru piedāvājums ir neatbilstošs vai nepilnīgs, vai ir iesniegti piedāvājuma varianti, tiks izslēgti no tālākas dalības iepirkumā. 
4.3. PIEDĀVĀJUMA IESNIEGŠANA UN ATVĒRŠANA
4.3.1. Piedāvājumu var iesniegt tikai EIS e-konkursu apakšsistēmā šī iepirkuma sadaļā, sākot no iepirkuma izsludināšanas dienas līdz datumam un laikam, kas norādīts EIS e-konkursu apakšsistēmā šī iepirkuma sadaļā pēc Latvijas laika. Ārpus EIS e-konkursu apakšsistēmas piedāvājumi netiek pieņemti.
4.3.2. Lai iesniegtu piedāvājumu, pretendentam ir jāreģistrējas EIS e-konkursu apakšsistēmā. Informācija par reģistrēšanos EIS e-konkursu sistēmā ir pieejama Ministru kabineta noteikumos,[footnoteRef:5] kā arī EIS tīmekļvietnē.[footnoteRef:6] [5:  Ministru kabineta  20.12.2022. noteikumi Nr.816 “Publisko elektronisko iepirkumu noteikumi”.]  [6:  Vietne: https://www.eis.gov.lv/EIS/Publications/PublicationView.aspx?PublicationId=4&systemCode=CORE.] 

4.3.3. Piedāvājumi tiks atvērti EIS e-konkursu apakšsistēmā ne ātrāk kā 4 (četras) stundas pēc EIS e-konkursu apakšsistēmā noteiktā piedāvājumu iesniegšanas termiņa beigām. Konkrēts piedāvājumu atvēršanas laiks tiek norādīts EIS e-konkursu apakšsistēmā.
4.3.4. Iesniegto piedāvājumu pretendents var grozīt un papildināt tikai līdz piedāvājumu iesniegšanas termiņa beigām, atbilstoši EIS e-konkursu apakšsistēmā noteiktajai kārtībai. 
4.3.5. Piedāvājuma atsaukšanai ir bezierunu raksturs un tā izslēdz pretendentu no tālākās dalības iepirkumā. Piedāvājuma grozījumu gadījumā par piedāvājuma iesniegšanas laiku tiek uzskatīts pēdējā piedāvājuma iesniegšanas brīdis.
4.3.6. Pēc piedāvājuma iesniegšanas termiņa beigām pretendents nevar savu piedāvājumu grozīt vai papildināt.
4.3.7. Iesniegto piedāvājumu atvēršanu veic atklātā sanāksmē un atvēršanas procesam var sekot līdzi tiešsaistes režīmā EIS e-konkursu apakšsistēmā. 
4.3.8. Piedāvājumu atvēršanas protokolu pēc piedāvājumu atvēršanas publicē EIS e-konkursu apakšsistēmā šī iepirkuma sadaļā, norādot pretendenta nosaukumu, piedāvājuma iesniegšanas datumu un laiku un piedāvāto cenu vai izmaksas.
5. KVALIFIKĀCIJAS PRASĪBAS UN IZSLĒGŠANAS NOSACĪJUMI
5.1. Nolikuma 5.punktā noteiktās prasības ir obligātas visiem pretendentiem, kas vēlas iegūt tiesības slēgt iepirkuma līgumu.
5.2. Pretendents tiek izslēgts no dalības iepirkumā, ja uz to attiecas šādi izslēgšanas iemesli:
	Izslēgšanas iemesli

	5.2.1.
	SPSIL 48.panta otrās daļas 2.punktā un 4.punktā noteiktie izslēgšanas iemesli, kas attiecināmi uz Valsts ieņēmumu dienesta administrējamo nodokļu parādu pārbaudi, kā arī uz Pretendenta maksātnespējas procesu, saimnieciskās darbības apturēšanu vai likvidēšanu.
Minētie izslēgšanas noteikumi attiecināmi uz Pretendentu un personu, uz kuras iespējām tas balstās, lai apliecinātu, ka tā kvalifikācija atbilst Iepirkuma dokumentos noteiktajām prasībām. 
Uzticamības nodrošināšanai iesniegto pierādījumu vērtēšanu komisija veic SPSIL 49.pantā noteiktajā kārtībā.

	5.2.2.
	Starptautisko un Latvijas Republikas nacionālo sankciju likuma 11.1 pantā noteiktie ierobežojumi. Izslēgšanas noteikuma pārbaudi komisija veiks tīmekļvietnēs:
1) http://sankcijas.fid.gov.lv/  
2) https://www.sanctionsmap.eu/#/main  
3) https://www.treasury.gov/resource-center/sanctions/SDN-List/Pages/consolidated.aspx 
vai izmantojot piedāvājumu vērtēšanas laikā pasūtītāja rīcībā esošu atbilstošu tehnisko rīku sankciju pārbaudei sankciju sarakstos;
4) izvērtējot citu komisijas rīcībā esošu informāciju, kas attiecināma uz šo pārbaudi.

	5.2.3.
	Uz pretendentu, pretendenta norādīto personu, uz kuras iespējām pretendents balstās un kuras sniedzamo pakalpojumu vērtība ir vismaz 10 000 euro no kopējās iepirkuma līguma vērtības, lai apliecinātu, ka tā kvalifikācija atbilst Nolikumā noteiktajām prasībām, pretendenta norādīto apakšuzņēmēju, kura sniedzamo pakalpojumu vērtība ir vismaz 10 000 euro no kopējās iepirkuma līguma vērtības, attiecas Eiropas Savienības Padomes regulas (ES) 2022/576 (2022.gada 8.aprīlis), ar kuru groza Regulu (ES) Nr. 833/2014 par ierobežojošiem pasākumiem saistībā ar Krievijas darbībām, kas destabilizē situāciju Ukrainā, 5.k panta 1.punktā noteiktie ierobežojumi.
Pasūtītājs pārliecināsies par šī izslēgšanas nosacījuma neattiecināmību:
-	attiecībā uz Latvijā reģistrētu personu Latvijas Republikas Uzņēmumu reģistra tīmekļvietnē;
-	attiecībā uz ārvalstīs reģistrētu personu pretendentam jāiesniedz kompetentas attiecīgās valsts institūcijas izsniegts dokuments, kurā norādīta attiecīgās personas patiesā labuma guvēja valstiskā piederība.


5.3. Pretendentam ir jāatbilst šādām kvalifikācijas prasībām un jāiesniedz:
	
	Atlases prasības
	Iesniedzamie dokumenti

	5.3.1.
	Pretendents piesakās dalībai Iepirkumā, iesniedzot pieteikumu un informāciju par sevi. 
	1) Pieteikums dalībai Iepirkumā, ko sagatavo atbilstoši pievienotajai formai (Nolikuma 1. pielikums).
2) Personu apvienībai vai personālsabiedrībai jāiesniedz vienošanās, ko parakstījušas visu dalībnieku pārstāvošas personas ar pārstāvības tiesībām, kurā norādīts atbildīgais apvienības dalībnieks un pārstāvis, kas pilnvarots iesniegt piedāvājumu, pārstāvēt personu apvienību vai personālsabiedrību Iepirkuma ietvaros, parakstīt Iepirkuma līgumu, bez tam, vienošanās jānorāda atbildības sadalījums starp apvienības dalībniekiem, norādot kādus darbu veidus un kādā apjomā, veiks katrs no apvienības dalībniekiem vai personālsabiedrības biedriem, ja tā tiks atzīta par uzvarētāju iepirkumā. Jāiesniedz visu personu apvienības dalībnieku parakstīts apliecinājums, ka gadījumā, ja personu apvienībai tiks piešķirtas līguma slēgšanas tiesības, līdz Iepirkuma līguma slēgšanai personu apvienība pēc savas izvēles izveidosies atbilstoši noteiktam juridiskam statusam vai noslēgs sabiedrības līgumu, vienojoties par apvienības dalībnieku atbildības sadalījumu.
3) Pilnvara vai cits dokuments, kas ļauj piedāvājumu parakstījušai personai uzņemties saistības pretendenta vārdā.
(Pieteikums dalībai iepirkumā iesniedzams EIS e-konkursu apakšsistēmas sadaļā “Atlases prasības”, pārējie dokumenti iesniedzami EIS e-konkursu apakšsistēmas sadaļā “Citas prasības”)

	[bookmark: _Hlk62128443]5.3.2.
	Pretendents, personālsabiedrība un visi personālsabiedrības dalībnieki (ja pretendents ir personālsabiedrība), un (ja attiecināms) apakšuzņēmējs un/vai persona, uz kuras iespējām Pretendents balstās, lai apliecinātu savas kvalifikācijas atbilstību Nolikumā noteiktajām prasībām, ir reģistrēts saskaņā ar attiecīgās valsts normatīvajiem aktiem (ja reģistrēšanos paredz attiecīgās valsts normatīvo aktu regulējums).
	Latvijas Republikā reģistrētam pretendentam, reģistrācijas faktu iepirkuma komisija pārbauda Uzņēmumu reģistra vai Valsts ieņēmumu dienesta informācijas tīmekļvietnē. Šādā gadījumā reģistrācijas dokuments nav jāiesniedz.

	
	
	Ārvalstī reģistrētam pretendentam jāiesniedz kompetentas attiecīgās valsts institūcijas izsniegts dokuments, kas apliecina pretendenta reģistrāciju atbilstoši tās valsts normatīvo aktu prasībām, vai reģistrācija ir jāapliecina atbilstoši attiecīgās valsts nosacījumiem (piemēram, norādot publiski pieejamu reģistru, kur pasūtītājs varētu pārliecināties par kandidāta reģistrācijas faktu).

	5.3.3.
	Pretendentam ir jābūt 3 iepriekšējo gadu (no 2023. gada līdz piedāvājumu iesniegšanas termiņa beigām) laikā, bet ja pretendents darbojas mazāk, visā tā darbības laikā, pieredzei – vismaz viens līgums (līdzvērtīgs pēc rakstura - integrētu sistēmu izstrāde un uzstādīšana jūrniecības nozarē).


	Lai apliecinātu nolikuma 5.3.3. punkta prasības izpildi, pretendents iesniedz pieredzes aprakstu atbilstoši nolikuma 4. pielikumam “Pretendenta pieredzes apraksts”, klāt pievienojot dokumentus, kuri apliecina pretendenta pieredzes atbilstību nolikuma 5.3.3. punktā noteiktajām prasībām (piemēram, pasūtītāja atsauksmes, pasūtītāja un izpildītāja parakstītu darbu nodošanas un pieņemšanas aktu apliecinātas kopijas, līguma izraksti);

(Dokumenti iesniedzami EIS e-konkursu apakšsistēmas sadaļā “Atlases prasības”)

	
	Tehniskais piedāvājums 
	

	5.3.4.
	Tehniskais piedāvājums jāizstrādā un jāiesniedz atbilstoši Nolikuma prasībām, Tehniskajai specifikācijai (Nolikuma 2.pielikums).
	Pretendents tehnisko piedāvājumu sagatavo brīvā formā, ievērojot Tehniskajā specifikācijā noteiktās prasības.
Tehniskajā piedāvājumā pretendentam jāsniedz skaidrs, strukturēts un pietiekami detalizēts piedāvātā risinājuma apraksts, lai Pasūtītājs varētu izvērtēt tā atbilstību Tehniskajai specifikācijai.
Tehniskajā piedāvājumā vismaz iekļaujama šāda informācija:
· piedāvātā risinājuma vispārīgs apraksts;
· risinājuma funkcionalitātes apraksts;
· risinājuma tehniskās arhitektūras apraksts;
· informācija par izmantotajām tehnoloģijām, iekārtām, programmatūru, saskarnēm un integrācijām;
· risinājuma ieviešanas pieeja un galvenie izpildes posmi;
· informācija par atbilstību datu glabāšanas, kiberdrošības, savietojamības un citām Tehniskajā specifikācijā noteiktajām prasībām;
· cita informācija, kas nepieciešama piedāvājuma atbilstības izvērtēšanai.

(Dokumenti iesniedzami EIS e-konkursu apakšsistēmas sadaļā “Tehniskā piedāvājuma prasības”)

	
	Finanšu piedāvājums 
	

	5.3.5.
	Finanšu piedāvājums jāsagatavo un jāiesniedz atbilstoši Nolikumam pievienotajai izvērstajai Finanšu piedāvājuma formai (Nolikuma 3. pielikums).
	Finanšu piedāvājums jāsagatavo un jāiesniedz atbilstoši Nolikumam pievienotajai izvērstajai Finanšu piedāvājuma formai (Nolikuma 3. pielikums).
(Dokumenti iesniedzami EIS e-konkursu apakšsistēmas sadaļā “Finanšu piedāvājuma prasības”)

	
	Citas prasības
	

	
	 Citi dokumenti
	Pretendents iesniedz citus ar piedāvājumu saistītus dokumentus, lai apliecinātu atbilstību Nolikumā noteiktajām prasībām.
(Dokumenti iesniedzami EIS e-konkursu apakšsistēmas sadaļā “Citas prasības”)


5.4. Ja tas ir nepieciešams iepirkuma līguma izpildei, pretendents ir tiesīgs balstīties uz citu personu iespējām, lai apliecinātu, savu atbilstību kvalifikācijas prasībām. Ja pretendents balstās uz citas personas iespējām, lai apliecinātu savu atbilstību Nolikumā noteiktajām kvalifikācijas prasībām, tam ir pienākums pierādīt pasūtītājam, ka viņa rīcībā būs nepieciešamie resursi, iesniedzot šīs personas un pretendenta parakstītu apliecinājumu vai vienošanos par sadarbību un/vai resursu nodošanu pretendenta rīcībā iepirkuma līguma izpildei.
5.5. Ja Pretendents ir piegādātāju apvienība, tad piegādātāju apvienības dalībniekiem, jābūt solidāri atbildīgiem par iepirkuma līguma izpildi. Šādā gadījumā jāiesniedz dokuments, kas nepārprotami apliecina pretendenta, piegādātāju apvienības dalībnieku, solidāru atbildību par visa iepirkuma līguma izpildi (savstarpēji noslēgts līgums, vienošanās, apliecinājumi).
5.6. Ja pretendents ir piegādātāju apvienība, tad pretendentam kopumā jāatbilst Nolikuma 5.3.3. punktā noteiktajām prasībām, bet 5.3.2. punkts attiecināms uz katru piegādātāju apvienības biedru.
5.7. Pasūtītājs nepieprasa tādus dokumentus un informāciju, kas ir tā rīcībā vai ir pieejama publiskās datubāzēs. Izziņas un citus dokumentus, kurus SPSIL noteiktajos gadījumos izsniedz Latvijas kompetentās institūcijas, pasūtītājs pieņem un atzīst, ja tie izdoti ne agrāk kā 1 (vienu) mēnesi pirms iesniegšanas dienas, bet ārvalstu kompetento institūciju izsniegtās izziņas un citus dokumentus pasūtītājs pieņem un atzīst, ja tie izdoti ne agrāk kā 6 (sešus) mēnešus pirms izziņu iesniegšanas dienas, ja izziņas vai dokumenta izdevējs nav norādījis īsāku tā derīguma termiņu.
5.8. Ja pretendents ir reģistrēts ārvalstī vai ja pasūtītāja rīcībā nav pietiekamas informācijas sankciju pārbaudes veikšanai, pasūtītājs ir tiesīgs pieprasīt pretendentam noteiktā termiņā iesniegt sankciju pārbaudei nepieciešamo informāciju un dokumentus, tai skaitā ziņas par pretendenta valdes locekļiem, patieso labuma guvēju, pārstāvēttiesīgajām personām, kā arī attiecīgās ārvalsts kompetentās iestādes izziņu vai citu līdzvērtīgu dokumentu, ja tāds ir nepieciešams un objektīvi iegūstams. Pasūtītājs Starptautisko un Latvijas Republikas nacionālo sankciju likuma 11.¹panta pirmajā daļā paredzētajai pārbaudei nepieciešamās ziņas attiecībā uz ārvalstī reģistrētu pretendentu var iegūt arī patstāvīgi.
5.9. Ja pretendents, persona, uz kuras iespējām pretendents balstās, vai apakšuzņēmējs, kura veicamo būvdarbu vai sniedzamo pakalpojumu vērtība ir vismaz 10 000 euro no kopējās iepirkuma līguma vērtības, ir reģistrēts ārvalstī, un pasūtītāja rīcībā nav pietiekamas informācijas pārbaudes veikšanai, pasūtītājs ir tiesīgs pieprasīt noteiktā termiņā iesniegt informāciju un dokumentus par attiecīgās personas patieso labuma guvēju, tai skaitā par tā valstisko piederību. Pasūtītājs var pieprasīt attiecīgās ārvalsts kompetentās institūcijas izziņu, reģistra izrakstu vai citu līdzvērtīgu dokumentu, kas apliecina attiecīgās ziņas. Ja attiecīgajā valstī šāds dokuments netiek izdots vai patieso labuma guvēju noskaidrot nav iespējams, persona iesniedz citu ticamu apliecinājumu vai skaidrojumu par attiecīgajiem faktiem. Pasūtītājs šai pārbaudei nepieciešamās ziņas var iegūt arī patstāvīgi.
5.10. Gadījumos, kas nav atrunāti Nolikumā, pasūtītājs rīkojas atbilstoši SPSIL un citiem normatīvajiem aktiem publisko iepirkumu jomā.
6. APAKŠUZŅĒMĒJI, PERSONAS, UZ KURU IESPĒJĀM PRETENDENTS BALSTĀS, PERSONĀLS, TO PIESAISTE UN NOMAIŅA
6.1. Apakšuzņēmēju piesaistes gadījumā pretendents norāda visus paredzamos apakšuzņēmējus, kuru veicamo būvdarbu vai sniedzamo pakalpojumu vērtība ir vismaz 10 000 euro no kopējās iepirkuma līguma vērtības  un norāda apakšuzņēmējiem izpildei nododamās līguma daļas, darbu veidus un to apjomu (Nolikuma 1.pielikums). Papildus piedāvājuma dokumentiem jāpievieno visu piesaistīto apakšuzņēmēju parakstīti apliecinājumi par piekrišanu un apņemšanos izpildīt norādīto iepirkuma līguma daļu atbilstoši paraugam Nolikuma 1.2.pielikumā. 
6.2. Ja pretendents piesaista personu, uz kuras iespējām pretendents balstās, lai apliecinātu savu kvalifikācijas atbilstību Nolikumā noteiktajām prasībām, pretendentam jāiesniedz informācija par šādām personām izpildei nododamo iepirkuma līguma daļu, vai lomu iepirkuma līguma izpildē un to apjoma apraksts (Nolikuma 1. pielikums), kā arī personas, uz kuras iespējām pretendents balstās, lai apliecinātu savu kvalifikācijas atbilstību Nolikumā noteiktajām prasībām, parakstīts apliecinājums par piekrišanu un apņemšanos izpildīt norādīto iepirkuma līguma daļu (Nolikuma 1.1.pielikums) vai vienošanos, līgumu vai citu dokumentu par lomu sadalījumu iepirkuma līguma izpildē. 
6.3. Piedāvājumā norādītie apakšuzņēmēji, personas, uz kuru iespējām pretendents balstās, lai apliecinātu savu kvalifikācijas atbilstību Nolikumā noteiktajām prasībām, personāls pretendentam ir jāpiesaista iepirkuma līguma izpildē attiecīgajā daļā atbilstoši iepirkuma piedāvājumā norādītajam nododamo iepirkuma līguma daļu vai lomu un to apjoma sadalījumam.
6.4. Pretendents, ar kuru iepirkuma rezultātā tiks noslēgts iepirkuma līgums, nav tiesīgs bez saskaņošanas ar pasūtītāju veikt piedāvājumā norādītā personāla un apakšuzņēmēju nomaiņu un iesaistīt papildu apakšuzņēmējus iepirkuma līguma izpildē. Pasūtītājs var prasīt personāla un apakšuzņēmēja viedokli par nomaiņas iemesliem. 
6.5. Piedāvājumā norādītā personāla nomaiņa pieļaujama tikai Nolikumā un iepirkuma līgumā norādītajā kārtībā un gadījumos.
7. PIEDĀVĀJUMA IZVĒLES KRITĒRIJS
7.1. Piedāvājuma izvēles kritērijs ir saimnieciski visizdevīgākais piedāvājums, kuru noteiks, ņemot vērā tikai piedāvājuma vērtēto cenu (izmaksu kopējo summu)[footnoteRef:7]. Komisija par saimnieciski visizdevīgāko piedāvājumu atzīs Nolikuma prasībām atbilstošu piedāvājumu ar zemāko piedāvājuma vērtēto cenu (izmaksu kopējo summu finanšu piedāvājumā). [7:  Pasūtītājs piedāvājumu salīdzināšanai un izvērtēšanai izmantos cenu, jo sagatavotā tehniskā specifikācija ir detalizēta un citiem kritērijiem nav būtiskas nozīmes piedāvājuma izvēlē.] 

8. [bookmark: _Toc95990713]PIEDĀVĀJUMU VĒRTĒŠANA
8.1. PIEDĀVĀJUMU NOFORMĒJUMA PĀRBAUDE
8.1.1. Komisija veic pretendentu iesniegto piedāvājumu noformējuma pārbaudi. Noformējuma trūkumu gadījumā komisija izvērtē to būtiskumu un lemj par piedāvājuma tālāku izskatīšanu. Komisija var noraidīt piedāvājumu, ja piedāvājumam ir tādi noformējuma trūkumi, kas būtiski ietekmē piedāvājuma vērtēšanu.
8.1.2. Komisija noraida piedāvājumu, ja:
8.1.2.1. piedāvājumu pretendenta vārdā parakstījusi persona, kurai nav pretendenta pārstāvības tiesību un nav vai pēc Pasūtītāja pieprasījuma netiek iesniegts pilnvaru apliecinošs dokuments;
8.1.2.2. piedāvājuma nodrošinājums (ja tāds ir noteikts) nav ietverts piedāvājumā vai neatbilst Nolikuma prasībām;
8.1.2.3. pretendents iesniedzis piedāvājuma variantus (ja piedāvājuma variantu iesniegšana nav atļauta).
8.2. FINANŠU UN TEHNISKO PIEDĀVĀJUMU VĒRTĒŠANA
8.2.1. Komisija veic iesniegto finanšu piedāvājumu vērtēšanu, ņemot vērā pretendentu finanšu piedāvājumos norādītās cenas bez PVN. 
8.2.2. Komisija izvērtē, vai piedāvājums neatbilst šķietami nepamatoti lēta piedāvājuma pazīmēm. Ja Komisija konstatē, ka varētu būt saņemts šķietami nepamatoti lēts piedāvājums, tā pieprasa pretendentam detalizētu paskaidrojumu par būtiskajiem piedāvājuma nosacījumiem. Komisija noraida piedāvājumu, ja pretendents nav varējis sniegt objektīvus pierādījumus, kas ļauj piedāvāt tik lētu cenu.
8.2.3. Komisija veic aritmētisko kļūdu pārbaudi pretendentu piedāvājumos. Konstatējot aritmētisku kļūdu, komisija šo kļūdu labo. Par kļūdu labojumu un laboto piedāvājuma summu komisija paziņo pretendentam, kura pieļautās kļūdas labotas.
8.2.4. Vērtējot Finanšu piedāvājumu, kurā bijušas aritmētiskas kļūdas, komisija ņem vērā labojumus.
8.2.5. Komisija izvērtē pretendenta tehniskā piedāvājuma atbilstību nolikumā izvirzītajām tehniskās specifikācijas prasībām, pārliecinoties par pretendenta sniegtās informācijas atbilstību faktiskajai situācijai. Pretendenta piedāvājumam ir jāatbilst visām minimālajām tehniskajā specifikācijā noteiktajām prasībām, neatbilstība kaut vienai prasībai nozīmē, ka piedāvājums kopumā nav atbilstošs un ir noraidāms. 
8.2.6. Komisija var pieprasīt, lai tiek izskaidrota tehniskajā un finanšu piedāvājumā iekļautā informācija, kā arī tiek iesniegti piedāvāto preču paraugi, ja tie nepieciešami preču atbilstības novērtēšanai, un pretendents ar tam pieejamiem dokumentiem nevar pierādīt preču atbilstību.
8.3. KVALIFIKĀCIJAS PRASĪBU UN IZSLĒGŠANAS NOSACĪJUMU PĀRBAUDE
8.3.1. Kvalifikācijas prasību pārbaudi komisija veic tikai tam pretendentam, kura piedāvājums atzīts par Nolikumā noteiktā piedāvājuma izvēles kritērijam atbilstošu.
8.3.2. Komisija pārbauda pretendenta atbilstību Nolikuma 5.3.punktā un 6.punktā (ja attiecināms) noteiktajam.
8.3.3. Ja pretendenta kvalifikācijas dokumentos ietvertā informācija ir neskaidra vai nepilnīga, komisija pieprasa, lai pretendents vai kompetenta institūcija izskaidro vai papildina šajos dokumentos ietverto informāciju. Šādos gadījumos komisija nosaka termiņu, līdz kuram pretendentam jāiesniedz atbilde. Pieprasījumu nosūta elektroniski EIS e-konkursu apakšsistēmā šī iepirkuma sadaļā. Informācijas pieprasījums nevar tikt uzskatīts par apliecinājumu, ka ar pretendentu tiks noslēgts līgums.
8.3.4. Pretendenta piedāvājums tiek noraidīts, ja tas neatbilst kādai Nolikuma 5.3. punktā vai 6.punktā (ja attiecināms) noteiktajai prasībai.
8.3.5. Izslēgšanas nosacījumu pārbaudi komisija veic tikai tam pretendentam, kuram saskaņā ar Nolikumā noteikto būtu piešķiramas iepirkuma līguma slēgšanas tiesības.
8.3.6. Pretendents tiek izslēgts no dalības iepirkumā, ja tas atbilst kādam Nolikumā noteiktam izslēgšanas nosacījumam.
8.3.7. Ja tiek konstatēts, ka pretendents neatbilst Nolikumā noteiktajām kvalifikācijas prasībām vai uz to attiecas izslēgšanas nosacījumi, Komisija pārbaudi secīgi veic nākamajam pretendentam ar nākamo zemāko piedāvāto cenu.
8.4. LĪGUMA SLĒGŠANAS TIESĪBU PIEŠĶIRŠANA
8.4.1. Līguma slēgšanas tiesības tiks piešķirtas 1 (vienam) pretendentam, kurš būs iesniedzis Nolikuma prasībām atbilstošu saimnieciski visizdevīgāko piedāvājumu ar zemāko cenu EUR bez PVN un kurš ir atbilstošs Nolikumā noteiktajām prasībām.
8.4.2. [bookmark: _Hlk161830119]Ja pretendentu piedāvātās izmaksas ir vienādas, tad priekšroka dodama pretendentam, kurš piedāvājis zemāko kopējo summu par sistēmas uzturēšanu - sheet “Izmaksu pozīcijas_ārpus kuģiem” 5. aile “F8” šūna . Secīgi, ja arī tā ir vienāda, komisija veiks izlozi, par izlozes vietu, datumu un laiku paziņojot attiecīgajiem pretendentiem. Komisija veic izlozi pretendentu klātbūtnē. Izloze var tikt noturēta ar videokonferences vai citu saziņas iekārtu palīdzību, kas nodrošina visiem pretendentiem iespēju vienlaikus piedalīties izlozē.
9. LĒMUMU PIEŅEMŠANA UN REZULTĀTU PAZIŅOŠANA
9.1. [bookmark: _Hlk514248532]Komisija lēmumus pieņem slēgtā sēdē, pamatojoties tikai uz Nolikumā noteiktā kārtībā iesniegtajiem dokumentiem un informāciju, kas pieprasīta un iesniegta līdz piedāvājuma izvērtēšanas beigām.
9.2. Pasūtītājs piecu darbdienu laikā pēc lēmuma pieņemšanas elektroniski informē visus pretendentus par iepirkuma komisijas pieņemto lēmumu par iepirkuma līguma slēgšanas tiesību piešķiršanu vai iepirkuma pārtraukšanu. Paziņojumu par iepirkuma rezultātiem pasūtītājs nosūta EIS e-konkursu apakšsistēmā attiecīgā iepirkuma sadaļā.
10. [bookmark: _Toc95990714][bookmark: _Toc81582976]IEPIRKUMA KOMISIJAS TIESĪBAS UN PIENĀKUMI
10.1. Iepirkuma komisijas tiesības:
10.1.1. izdarīt grozījumus iepirkuma procedūras nolikumā;
10.1.2. pieprasīt pretendentam skaidrot vai precizēt informāciju par savu piedāvājumu, ja tas nepieciešams piedāvājuma vērtēšanai;
10.1.3. labot finanšu piedāvājumos aritmētiskās kļūdas;
10.1.4. piedāvājumu vērtēšanā pieaicināt ekspertu; Eksperta sniegtais atzinums komisijai ir rekomendējošs, bet nav saistošs. Eksperta atzinums sniedzams rakstveidā un pievienojams komisijas sēdes protokolam;
10.1.5. (ja attiecināms) prasīt, lai personu apvienība, attiecībā uz kuru pieņemts lēmums slēgt līgumu, tiek izveidota atbilstoši noteiktajam juridiskajam statusam;
10.1.6. izvēlēties slēgt līgumu ar nākamo pretendentu, kura piedāvājums ir atzīts par atbilstošu Nolikumā noteiktajam piedāvājuma izvēles kritērijam, ja līgums ar izraudzīto pretendentu netiek noslēgts, vai pārtraukt iepirkuma procedūru, neizvēloties nevienu piedāvājumu;
10.1.7. pieprasīt nepieciešamās izziņas vai citus iesniegto informāciju apstiprinošus dokumentus;
10.1.8. jebkurā brīdī pārtraukt iepirkuma procedūru, ja tam ir objektīvs pamatojums, par to vienlaikus informējot visus ieinteresētos piegādātājus un pretendentus; 
10.1.9. pārtraukt iepirkuma procedūru, ja iepirkuma procedūrai nav iesniegti piedāvājumi vai ja iesniegtie piedāvājumi neatbilst iepirkuma procedūras dokumentos noteiktajām prasībām, un informē visus pretendentus (ja tādi ir) par visiem iemesliem, kuru dēļ iepirkuma procedūra tiek pārtraukta;
10.1.10. citas normatīvajos aktos noteiktās pasūtītāja tiesības.
10.2. Iepirkuma komisijas pienākumi:
10.2.1. nesniegt informāciju par citu piedāvājumu esamību laikā no piedāvājumu iesniegšanas dienas līdz to atvēršanas brīdim;
10.2.2. nesniegt informāciju par vērtēšanas procesu piedāvājumu vērtēšanas laikā līdz rezultātu paziņošanai;
10.2.3. nodrošināt iepirkuma procedūras norisi un dokumentēšanu;
10.2.4. nodrošināt pretendentu brīvu konkurenci, kā arī vienlīdzīgu un taisnīgu attieksmi pret tiem;
10.2.5. pēc ieinteresēto personu pieprasījuma normatīvajos aktos noteiktajā kārtībā sniegt informāciju par iepirkuma procedūras nolikumu;
10.2.6. vērtēt pretendentus un to iesniegtos piedāvājumus saskaņā ar nolikumu;
10.2.7. informēt visus pretendentus (vienlaikus) par pieņemto lēmumu attiecībā uz līguma slēgšanu vai iepirkuma pārtraukšanu (kur attiecināms);
10.2.8. citi normatīvajos aktos noteiktie pasūtītāja pienākumi.
11. [bookmark: _Toc95990715]PRETENDENTA TIESĪBAS UN PIENĀKUMI
11.1. Pretendentam ir šādas tiesības un pienākumi:
11.1.1. laikus pieprasīt komisijai papildu informāciju par Nolikumu, iesniedzot rakstisku pieprasījumu;
11.1.2. pretendents pirms piedāvājumu iesniegšanas termiņa beigām var grozīt vai atsaukt iesniegto piedāvājumu;
11.1.3. Ierosināt, lai tiek rīkota ieinteresēto pretendentu sanāksme;
11.1.4. piedalīties piedāvājumu atvēršanas sanāksmē;
11.1.5. pretendentam ir pienākums sniegt patiesu informāciju;
11.1.6. pretendentam ir pienākums sekot līdzi izmaiņām iepirkuma nolikumā, kā arī iepirkuma komisijas sniegtajām atbildēm uz ieinteresēto piegādātāju jautājumiem, kas tiks publicētas EIS e-konkursu apakšsistēmā;
11.1.7. pretendentam ir pienākums pēc pasūtītāja pieprasījuma rakstveidā, iepirkuma komisijas norādītajā termiņā, sniegt papildu informāciju vai paskaidrojumus par piedāvājumu;
11.1.8. no saviem līdzekļiem segt visas izmaksas, kas saistītas ar piedāvājumu sagatavošanu un iesniegšanu neatkarīgi no iepirkuma rezultāta;
11.1.9. citas pretendenta tiesības un pienākumi saskaņā ar nolikumu, SPSIL, publisko iepirkumu regulējošiem Ministru kabineta noteikumiem un citiem normatīviem aktiem.
12. [bookmark: _Toc95990716]IEPIRKUMA LĪGUMS
12.1. Līgumu noslēdz saskaņā ar Nolikumam pievienoto līguma projektu (5.pielikums). Līguma noteikumi, var tikt precizēti tiktāl, lai tie nebūtu pretrunā līguma projekta noteikumiem. 
12.2. Nolikumam pievienotā līguma projekta noteikumi attiecināmi uz visiem pretendentiem vienlīdzīgi. Iesniedzot piedāvājumu, pretendents apliecina, ka ir iepazinies ar līguma projektu, pieņem tā noteikumus, un gadījumā, ja tiks piešķirtas līguma slēgšanas tiesības, apliecina gatavību uzņemties un pildīt visas līgumā paredzētās saistības. Iebildumi par nolikumam pievienotā līguma projekta nosacījumiem jāizsaka piedāvājumu sagatavošanas laikā Nolikumā noteiktajā kārtībā. Slēdzot līgumu, iebildumi par līguma projekta nosacījumiem netiek pieņemti.
12.3. Pasūtītājs nosūta uzaicinājumu parakstīt līgumu elektroniski uz pretendenta pieteikumā norādīto kontaktpersonas vai pretendenta e-pasta adresi.
12.4. [bookmark: _Hlk170392922]Līgums noslēdzams 5 (piecu) darbdienu laikā pēc pasūtītāja rakstveida uzaicinājuma par līguma parakstīšanu nosūtīšanas.
12.5. Ja izraudzītais pretendents atsauc piedāvājumu vai nenoslēdz līgumu 5 (piecu) darbdienu laikā no uzaicinājuma, pasūtītājam ir tiesības uzskatīt, ka pretendents atteicies slēgt līgumu un komisija lemj par līguma slēgšanas tiesību piešķiršanu pretendentam ar nākamo zemāko piedāvāto līgumcenu, vai iepirkuma procedūras pārtraukšanu, neizvēloties nevienu piedāvājumu.
12.6. Grozījumi līguma darbības laikā pieļaujami tikai atbilstoši SPSIL 66.pantā noteiktajam regulējumam un līguma noteikumiem.
13. [bookmark: _Toc95990717]CITI NOTEIKUMI
13.1. Komisija un pretendents ar informāciju apmainās rakstiski. Mutvārdos sniegtā informācija iepirkuma ietvaros nav saistoša.
13.2. Laikā no piedāvājumu iesniegšanas dienas līdz to atvēršanas brīdim pasūtītājs nesniedz informāciju par citu piedāvājumu esību. Piedāvājumu vērtēšanas laikā līdz rezultātu paziņošanai pasūtītājs nesniedz informāciju par vērtēšanas procesu.
13.3. Piedāvājumu vērtēšanas laikā starp pretendentiem no vienas puses un pasūtītāju vai komisiju no otras puses nenotiek nekāda veida sazināšanās, izņemot šajā nolikumā paredzētos gadījumus.
13.4. Pasūtītājs nav atbildīgs, ja piedāvājuma iesniedzējs nav informējis datu subjektus par to datu apstrādi, nav saņēmis piekrišanu, vai nav izpildījis jebkuru citu datu aizsardzības prasību attiecībā uz iesniegtajā piedāvājumā esošo datu subjektu datiem.
13.5. Pasūtītājs un ikviens tā darbinieks savā darbībā nepieļauj krāpnieciskas un koruptīvas rīcības, kas ietver kā iekšzemes tā arī ārvalstu amatpersonu kukuļošanas aizliegumu. Pasūtītājs ir apstiprinājis Ētikas kodeksu, kā arī pasūtītājs veic korupcijas risku izvērtēšanu un īsteno pasākumus korupcijas risku mazināšanai un novēršanai.
14. PIELIKUMI
EIS e-konkursu apakšsistēmā šī konkursa sadaļā publicētie pielikumi ir šī nolikuma neatņemama sastāvdaļa:
	1.pielikums
	Pieteikums dalībai iepirkumā

	1.1. pielikums
	Personas, uz kuras iespējām pretendents balstās, apliecinājums

	1.2. pielikums
	Apakšuzņēmēja apliecinājums

	2.pielikums
	Tehniskā specifikācija 

	2.1. pielikums
	“Ziņojums par “LVR Flote” loču kuģu CO2 emisiju pašreizējo stāvokli” (Report on current status of CO2 emissions of the LVR Flote pilot fleet) – dokuments angļu val.

	2.2. pielikums 
	“Sākotnējais pārskats par loču kuģu borta sistēmām un datu avotiem” (Preliminary Overview of Onboard Systems and Data Sources on Pilot Vessels report) – dokuments angļu val.

	2.3. pielikums
	Apkalpes un krasta biroja informācijas paneļu vizuālais paraugs. Pieejams tiešsaistē: https://www.figma.com/make/acgSL11PKKvoKMlEyfbEWR/Eco-Navigation-Interface?code-node-id=0-9&p=f&t=3YROGp2obXspVfPZ-0&fullscreen=1

	3.pielikums
	Finanšu piedāvājuma veidne

	4.pielikums
	Pieredzes apraksta veidne

	5.pielikums
	Līguma projekts 

	6.pielikums
	Darbu izpildes grafiks

